《七里香限芳字》
清代·熊学鹏

雪魄冰姿淡淡妆，送春时节弄芬芳。著花何止三回笑，惹袖犹芬半日香。

竟使青蝇垂翅避，不教昏瘴逐风狂。灵均莫漫悲兰茝，正色宜令幽谷藏。

作者简介：（?—1779）江西南昌人，字云亭。雍正八年进士，授兵部主事。乾隆间历任太常寺卿、顺天府尹、内阁学士、浙江巡抚、广西巡抚、广东巡抚。以事革职。